cyanic-selkie/wikianc huggingface dataset:
शिरवय
शैक्षणिक सुविधा
सगळ्यांत लागीं पूर्व-प्राथमिक शाळा (QUEPEM) ५ किलोमिटरा परस कमी अंतराचेर आसा. सगळ्यांत लागीं प्राथमिक शाळा (XELDEM) ५ किलोमिटरा परस कमी अंतराचेर आसा. सगळ्यांत लागीं कनिष्ठ माध्यमिक शाळा (XELDEM) ५ किलोमिटरा परस कमी अंतराचेर आसा. सगळ्यांत लागीं माध्यमिक शाळा (QUEPEM) ५ किलोमिटरा परस कमी अंतराचेर आसा. सगळ्यांत लागीं उच्च माध्यमिक शाळा (QUEPEM) ५ किलोमिटरा परस कमी अंतराचेर आसा. सगळ्यांत लागीं पदवी महाविद्यालय (QUEPEM) ५ किलोमिटरा परस कमी अंतराचेर आसा. सगळ्यांत लागीं अभियांत्रिकी महाविद्यालय (VERNA CT) १० किलोमिटर परस चड अंतराचेर आसा. सगळ्यांत लागीं वैजकी महाविद्यालय (BAMBOLIM CT) १० किलोमिटर परस चड अंतराचेर आसा. सगळ्यांत लागीं वैवस्थापन संस्था  (MARGAO) १० किलोमिटर परस चड अंतराचेर आसा. सगळ्यांत लागीं पॉलिटेक्निक (CURCHOREM-CACORA) ५ ते १० किलोमिटराच्या अंतराचेर आसा. सगळ्यांत लागीं वेवसायिक प्रशिक्षण शाळा (CURCHOREM-CACORA) ५ ते १० किलोमिटराच्या अंतराचेर आसा. सगळ्यांत लागीं अनौपचारिक प्रशिक्षणकेंद्र (MARGAO) १० किलोमिटर परस चड अंतराचेर आसा. सगळ्यांत लागीं अपंगांखातीर खाशेली शाळा (MARGAO) १० किलोमिटर परस चड अंतराचेर आसा.
वैजकी सुविधा (शासकीय)
सगळ्यांत लागीं समाजिक आरोग्य केंद्र ५ ते १० किलोमिटराच्या अंतराचेर आसा. सगळ्यांत लागीं प्राथमिक आरोग्य केंद्र ५ किलोमिटरा परस कमी अंतराचेर आसा. सगळ्यांत लागीं प्राथमिक आरोग्य उपकेंद्र ५ किलोमिटरा परस कमी अंतराचेर आसा. सगळ्यांत लागीं प्रसूति आनी बालकल्याण केंद्र १० किलोमिटर परस चड अंतराचेर आसा. सगळ्यांत लागीं क्षयरोग उपचार केंद्र १० किलोमिटर परस चड अंतराचेर आसा. सगळ्यांत लागीं अ‍ॅलोपॅथी रुग्णालय १० किलोमिटर परस चड अंतराचेर आसा. सगळ्यांत लागीं पर्यायी वैजकी रुग्णालय १० किलोमिटर परस चड अंतराचेर आसा. सगळ्यांत लागीं दवाखानो ५ किलोमिटरा परस कमी अंतराचेर आसा. सगळ्यांत लागीं पशुवैजकी रुग्णालय १० किलोमिटर परस चड अंतराचेर आसा. सगळ्यांत लागीं कुटुंब कल्याणकेंद्र ५ किलोमिटरा परस कमी अंतराचेर आसा.
नितळसाण
गांवांत बंद गटार उपलब्ध ना. गांवांत उघडें गटार उपलब्ध आसा. नीट जलस्त्रोतांत सोडिल्ले सांड उदक हो क्षेत्र संपूर्ण स्वच्छता अभियानात आसा गांवांत न्हाणीघर आनी सार्वजनिक स्वच्छता घर उपलब्ध ना. गांवांत न्हाणीघर सोडून सार्वजनिक स्वच्छता घर उपलब्ध ना. गांवांत ग्रामीण उत्पादक केंद्रे ना जाल्यार सॅनिटरी हार्डवेअर मांड उपलब्ध ना. गांवांत ग्रामीण सॅनिटरी हार्डवेअर मांड उपलब्ध ना. गांवांत सामूहिक बायोगॅस ना जाल्यार उत्पादक पुनर्वापराची वेवस्था उपलब्ध ना.
आरोग्य आरोग्य, पोषण आहार आनी मनोरंजन सुविधा
गांवांत एकात्मिक बाल विकास योजना (पोषण आहार केंद्र) उपलब्ध ना.सगळ्यांत लागीं एकात्मिक बाल विकास योजना (पोषण आहार केंद्र) १० किलोमिटर परस चड अंतराचेर आसा. गांवांत बालवाडी (पोषण आहार केंद्र) उपलब्ध आसा. गांवांत इतर पोषण आहार केंद्र उपलब्ध आसा. गांवांत 'आशा' कर्मचारी उपलब्ध आसा. गांवांत समाज भवन (टीव्ही वेवस्था आशिल्ली/नाशिल्ली) उपलब्ध ना.सगळ्यांत लागीं समाज भवन (टीव्ही वेवस्था आशिल्ली/नाशिल्ली) ५ किलोमिटरा परस कमी अंतराचेर आसा. गांवांत खेळांमळ उपलब्ध ना.सगळ्यांत लागीं खेळांमळ ५ किलोमिटरा परस कमी अंतराचेर आसा. गांवांत खेळ / मनोरंजन केंद्र उपलब्ध ना.सगळ्यांत लागीं खेळ / मनोरंजन केंद्र ५ किलोमिटरा परस कमी अंतराचेर आसा. गांवांत चित्रपटगृह / व्हिडिओ केंद्र उपलब्ध ना.सगळ्यांत लागीं चित्रपटगृह / व्हिडिओ केंद्र ५ किलोमिटरा परस कमी अंतराचेर आसा. गांवांत सार्वजनिक पुस्तकालय उपलब्ध ना.सगळ्यांत लागीं सार्वजनिक पुस्तकालय ५ किलोमिटरा परस कमी अंतराचेर आसा. गांवांत सार्वजनिक वाचनालय उपलब्ध ना.सगळ्यांत लागीं सार्वजनिक वाचनालय ५ किलोमिटरा परस कमी अंतराचेर आसा. गांवांत खबरेपत्र पुरवण उपलब्ध आसा. गांवांत विधानसभा मतदान केंद्र उपलब्ध आसा. गांवांत जन्म मृत्यु नोंदणी केंद्र उपलब्ध ना.सगळ्यांत लागीं जन्म मृत्यु नोंदणी केंद्र ५ किलोमिटरा परस कमी अंतराचेर आसा.
वीज
२४ वरां वीज पुरवण घरगुती कामाखा तीर हुनाळ्यांत (एप्रिल-सप्टेंबर) दर दीसा उपलब्ध आसा. २४ वरां वीज पुरवण घरगुती कामाखातीर हिवाळ्यात (ऑक्टोबर-मार्च) दर दीसा उपलब्ध आसा. २४ वरां वीज पुरवण शेतकामाखातीर हुनाळ्यांत (एप्रिल-सप्टेंबर) दर दीसा उपलब्ध आसा. २४ वरां वीज पुरवण शेतकामाखातीर हिवाळ्यात (ऑक्टोबर-मार्च) दर दीसा उपलब्ध आसा. २४ वरां वीज पुरवण वेपाराविशी कामाखातीर हुनाळ्यांत (एप्रिल-सप्टेंबर) दर दीसा उपलब्ध आसा. २४ वरां वीज पुरवण वेपाराविशी कामाखातीर हिवाळ्यात (ऑक्टोबर-मार्च) दर दीसा उपलब्ध आसा. २४ वरां वीज पुरवण सगळ्यांखातीर हुनाळ्यांत (एप्रिल-सप्टेंबर) दर दीसा उपलब्ध आसा. २४ वरां वीज पुरवण सगळ्यांखातीर हिवाळ्यात (ऑक्टोबर-मार्च) दर दीसा उपलब्ध आसा.
जमिनीचो वापर
शिरवय ह्या गावात जमिनीचो वापर सकयलदिल्ल्याप्रमाण जाता (हेक्टर- क्षेत्रफळ):
शिंपणावळ सुविधा
शिंपणावळ करपा खातीर स्रोत अशे आसात (क्षेत्रफळ हेक्टरांनी) :
उत्पादन
शिरवय ह्या गावांत सकयल दिल्ल्या वस्तूंचें उत्पादन जाता( महत्वाचें सकयल दिल्ल्या प्रमाणें): RICE, SUGAR CANE, COCONUTS.
संदर्भ
वर्ग:देवनागरी पानां वर्ग:गोंय़ वर्ग:दक्षिण गोंय वर्ग:साश्टी तालुका वर्ग:गोंयचीं शारां आनी जागे
Sant Francis Xavier
Sant Francis Xavier Spain desacho nagrik. Sant Francis Xavier, Abrilache 7ver 1506 vorsa Spain desachea Navarre rajeant zolma ailo. Tache avoichem nanv Maria de Azpilcueta ani bapaichem nanv Juan de Jasso. Kristi Povitr Sobhent taka bhov vhodd manacho zago asa. Goyant taka GOYCHO SAIB mhonn pachartat. Aiz pasun tachi mel'li kudd Old Goa hanga Basilikeche igorjent bhavarti noman korpak yetat. Goyant taka Kristi dhorma bhair herui dhormachim bhavartim bhov adoran lektat. Dor vorsa Dezembrache tin tarkher tachi porob monoitat.
St Francis Xavier hea bhagevontak Gõycho Saib mhunn vollkhotat. Francisco de Jasso y Azpilicueta (7 Abril 1506 – 3 Dezembr 1552) hem Francis Xavierachem zolmachem nanv. Navarre Rajyant (atam Spain desacho bhag) aslolea Xavier xarant tacho zolm’ zalo. Loyolacho Ignatius, Francis Xavier ani Peter Faber hannim fuddakar gheun 1534 vorsa Jezuchi Sonvstha (Society of Jesus) sthapli. He sonvsthechea vangddeank Jezvit (Jesuits) mhunntat. Francis Xavier ek misionar aslo ani Katolik dhorm Bharotant toxench Japanant porgottunk to vavurlo.
Avoy Vatten Kuttumbachi Vollokh
Martin de Azpilcueta ani Juana Aznarez de Sada him Sant Francis Xavier-achi xapai ani xamai (Maria-achim avoy-bapui). Azpilcueta ani Aznarez de Sada he don kuttumb logna vorvim ek zal’le. He (Azpilcueta ani Aznarez de Sada) donui kuttumb soinikanche kullientle. Azpilcueta ho ek namna axil’lo kuttumb. Hea kuttumba kodden Azpilcueta vattharant tower palas axil’li ani teach borobor sorvbhonvtonnichi zomin tanchea tabeant axil’li. Ho kuttumb lhan ghorannantlo aslo ani tanchim pallam-mullam Navarre-chea modlea vattharant ximpdololim. Zalear Aznarez de Sada ho kuttumb unchlea ghoranneantlo aslo. 13vea xekddechea modlea kallar sakun hovui kuttumb Javier kil’leachea lagsar kil’leant vosti kortalo ani tanche-i kodden khub zomin asli. Hea kuttumbachi sompot’ti, Maria ani Juana hea dogam bhoinnichea nanvar zali. 15vea xekddeant Martin de Azpilcueta hea dogui bhoinnim kodden lognachi soirigot zhoddtta. Oxe toren Martin de Azpilcueta aplea logna vorvim Javier Va Xavier kil’leachem dhoniponn zoddunk pavta.
Bapay Vatten kuttumbachi Vollokh
Arnaldo de Jasso ani Guillermina Atondo him Sant Francis Xavier-achim xapay ani xamay. Jasso ani Atondo he don kuttumb logna vorvim ek zal’le. Jasso kuttumb Pryenees-che dusre bhazunk Navarre-chea sokoilea vattharant vosti kortalo. Ho vatthar atam France-sacho bhag zala. Hovuy ek kullvont kuttumb aslo punn lhan ghoranneantlo. Guillermina-chea bapaik lagun Arnaldo-k Camara de Comptos hi nokri favo zata. He nokrek lagun tancho kuttumb fuddem khub astik zaunk pavta.
Tachim Avoy-bapuy
Sant Francis Xavier-achea purvozanchi vollokh ghetana amkam ek vost spoxtt zata ti mhollear Maria de Azpilcueta ani Juan de Jasso him dogaim kullvont familintlim. Juan de Jasso xikpan khub huxar aslo. Italy desantlea Bologna Vidyapitthant tannem aplem unchlem xikop kel’lem. Kaideaxastracher obheas korun tannem dotorkechi podvi melloun ghetli. Italy sakun ghora portotana taka Navarre-chea razan aple rajvottkent rajkarbhar cholovpachi zutt’tti favo keli. Hi zutt’tti hatalltana taka bhanddari koso hixob-manddavoll sambhallchi poddtali. Raj dorbarant neia cholovpak tachem mukhelponn aslem ani razak sol’lo diunche Khatir tache bud’dicho vapor zatalo. Juan Tisro ani Catalina de Foix him zaun asat Navarre-chim nimnni Raza–Ranni. Hanche Khatir Juan de Jasso-n promannikponnan apli seva orponn keli.
1483 vorsa Juan de Jasso-n Maria de Azpilcueta kodden lognacho bandpas bandlo. Hea logna vorvim Javier va Xavier kil’lo ani tache sorvbhonvtonnchi zomin Juan de Jasso-chi zali.
Tachim Bhav-bhoinnim
Maria de Azpilcueta ani Juan de Jasso hanchea lognik ekvottak Devan panch bhurgeanchem dennem favo kelem. Magdalene hem poilem foll tichea uprant Ana zolmak ailem. Don cheddum-ballam zalea uprant teg zann chole zolmak aile. Poilo Minguel, dusro Juan ani xevottak Sant Francis Xavier. Magdelene Castile-che rannie Isabel la catolica Khatir Lady -in-waiting zali. Sant Francis Xavier zolmak yeunche poylim don vorsam adim Magdalene Clarisas Nuns hankam bhorti zata. Clarisas Nuns velancia prantant ani Gandia vattharant urta. Heach vattharant fuddarak Motthvaxi zaun aplo kurpebhorit vavr Devak orponn korta.
Sant Francis Xavier jen’na so vorsancho aslo ten’na Ana-chem logn Diego de Ezpeleta Beire-chea Lord lagim zata. Fuddarak heach Ana-cho eklo natu Jeronimo Bharatacho misionari zata. Sant Francis Xavier-ache dogui bhav des-bhokti. Te soinik koxe zhuza mollar vavurtale ani aplea bhavakui hech diken vavrunk boll kortale.
Tachem Bhurgeponn
Sant Francis Xavier-acho zolm Javier kil’leant zalo. To zolmolo tea disa Povitr Satolleacho mungllar axil’lo. Tanchea kil’leaa lagsar ek igorz axil’li. Hi igorz Santa Maria-ak orponn kel’li. Hech igorjent Miguel de Azpilcueta Motthvaxean taka Povitr Snan dilem. Ho motthvaxi tache avoi vatten soiro lagtalo. Hea kallar Alexander Vi vo Pap Saib axil’lo.
Spain-ache porompore promannem eka lhan bhurgeachi dekhri korpak ek Nurse astali. Oslech porompore onusar Sant Francis Xavier-achi dekhri ek Nurse-in keli oxem mhonnpant kainch dubav na.Chodd korun tacho bapui kil’leant asonaslo. Tachi nokri taka toxem korpak mona kortali. Tachi zobabdari hatallche Khatir taka chodd korun Pamplona ravchem poddtalem. Ken’na ken’nai-i rajkarbharak lagun taka Castile va France-ak provas korcho poddtalo. Oslea prokornnak lagun Sant Francis Xavier chodd korun avoiche mogache uben vaddlo. Tache mullavem xikxonn kil’leantuch zalem.
Tachea bhurgeaponnar sakun taka fokot zhuzacheo gozali aikunk mell’lleo. To jen’na so vorsancho (1512) aslo ten’na Castile-cho raza Fernando el Catolico-an Navarre-cher ghuri ghatli. Navarre aplea tabeant korun akh’khem Spain aple rajvottke khala haddunk sodtalo, tea bhair England-achi bhazu gheun France-acher kobzo mellovpak sodtalo.Navarre-tlean England-achi fouz France-sacher har mellounk vetali.Ferdinando-n apli fouz Navarre-nt dhaddli ani Pamplona xar Navarre-chi rajdhani poddli.. Oxea vellar Xavier kil’leant Sant Francis Xavier ani tachi avoi asli. Foujeamni Xavier kil’leak kainch kelemna. Navarre-cho raza France-ak pollun gelo ani tache borobor Juan de Jasso.
Gõycho Saib
Don vorsam ani tin mhoine Japanachea desant sarlea uprant, Francisk Xavieran atam apnnem Jezuk China desant porgottunk zai mhunn nichev kelo. Punn tednam bhailea lokak ani odik korun misionarank hea desant proves korunk khub oddchonneo poddtaleo. China lagsar aslolea Sancian nanvachea eka zunvear Francisk pavlo ani hangach savn choriam ani guptim China desant vochpachem tannem yevjilem.
Dusrea disa, Sancianachea doria veller Franciskachi kudd matiek laili. Eka podvedar ghorabeant to zolmololo, torui tachea mornnak fokot chearuch lok hajir asle. Antonio tacho interpreter, Francisk Sanches, tacho Purtugez sangati ani dog zann fondd kaddpi. Ghoddie kednam tori Franciskacheo osti (remains) Gõyant vhorunk soeg mellot ani tednam fokot haddanch urchim hem monant dhorun tache melole kuddi barabor chuno ghalun tannim fondd dhamplo.
Don mhoinea uprant, Fevrerache 17ver, 1553 vorsa, Santa Cruz nanvachem tarum jem Francisk ghevn Sancian ailolo, tem tarum portun Malacca vochpachi toyari kortalem. Franciskacheo osti Malacca savn Gõyant vhorunk mellot kai, osle axen jedna tacho fondd ustilo tedna he boat-ir kam' kortolean jiti-jivi koxi, matui kusonk nasloli Franciskachi kudd polleli. Magir eka ugtea ani chunean bhorlolea kaixavant tachi kudd ghalun Santa Cruz-an Malaccachi vatt dhorli.
Malacca
Marsache 22ver Santa Cruz Malacca pavlem. Hanga Jezuit misionar asle ani zaite pavtti apunn jivont astana Franciskan hanga-i Devachem utor porgottlolem. Tachea otmeak Mis bhettoilea uprant, povitr vedi sorxim kaddlolea fonddant dusre pavtti Franciskachi kudd, thoimsorle chali pormannem kaixanv nastana ani tonddar ek lens dovrun matiek laili. Fondd lhan ani kudd lamb hachi zotnai ghevnk na dekun Franciskachi man (neck) tutt'li ani haka lagon aiz pasun Gõychea Saibachem tondd tachea hodd'dear aslolem disti poddta.
Malaccant aslole Jezvitanche vhoddil, Pri. Juan de Beira hankam aple adle vhoddil Francisk Xavierache kuddicher nodor ghalunk umollxik lagloli. Ani Agostache 5ver, 1553 vorsa, Diogo Pereirak sangata ghevn, konnak kolloinastana ani guptim, Francisk Xavieracho tannim fondd ustilo. Sancian doria veller ghoddlolem tench ojap portun ek pavtt te dogui zonnamni pollelem ani teach khinnak oso nichev kelo, osli jiti-jivi kudd hea fuddem kednach fonddant ghalunk diunchi nhoi. Chinachea razak (emperor) bhettounk Franciskan haddlolea teach sobit angvostramni nettoun eka novea kaixavant Franciskachi kudd ghali ani fondd dhamplo. Chear mhoine odik ho kaixanv lipovn dovorlea uprant, xekim Dezembrache 11ver, 1553 vorsa, Gõychi vatt tann'pi tarum aplea Saibak ghevn bhair sorlem!
Gõy soddun Malacca vochunk jednam Francisk Xavieran soglleancho nirop ghetlolo, tednam tannem sanglolem, 'Hanv portun Gõyam pavchonam, punn mhoji kudd pavtoli!' Gõychea mogan lastolea Fransiskachi kudd Marsache 16ver, 1554 vorsa, Pornneam Gõyam pavli.
Francisk Xavierachi kudd dotoramni topaslea uprant, tisre pavtt Sam Pauluche Igorjent matiek laili. Magir hi igorz moddpacho jednam nirnnoi ghetlo, tednam Reitor-ache kuddint-ui Franciskache kuddik thikann korchem poddlem!
Foggini-n toyar keloli iadgiri
Ani xekim, altaracho man favo zalea uprant, 1624 vorsa, Gõychea Saibachi kudd Bom Jezuche Bazilikent dovorli. Giovanni Batista Foggini hea kolakaran toyar kelolea iadgiricher (mausoleum) eka rupea kaixavant aslolea hea bhagevontachi aiz-ui hozaramni lok dorxon gheta ani sogllea vaittantle nivar mhunn magnnim korta.
Sam Francisk Xaviera, vhodda kunvra
Gõychea ganvam-ganvamni Gõychea Saibachea omor ugddasak Gõykar Misam bhettoitat, ladainh kortat ani eka tallean gaitat:
Sam Francisk Xaviera, vhodda kunvra
Rat-dis amchea mogan lastolea
Besanv ghal, Saiba, xarar Gõychea
Samballun amkam gopant tujea.
Sam Fransisku Xaviera
Sam Fransisku Xaviera
Tuji kuddu Goyam Xhara
Tum Jezuchea Soinika
Sodanch zoitivont kor maka
Dp.
Sam Fransisku Xaviera,
Jezu diunko ailo amkam !
Sonvsarak Jezu diuncheak
Hurben bhor tum amchim kallzam !
Tuso jivprann zalo Jezu
JIvitant, mornna uprant
Sonvsarako ditai Jezu
Dev – Bapan pattoilolo
Ankvar Marien mogan dillo
Monxacho tarok Jezu
Tuje vorvim amkam mello
Relikanchim Expozisanvam
Poilem Expozisanv (Fevrer 10-12, 1782 vorsa)
Polleiat
Francis_Xavier
Sondorbh
वर्ग:Konknni वर्ग:Itihas / History वर्ग:Dhorm / Religion वर्ग:Sonvsaracho Prosidh vo Famadh Lok वर्ग:Catholic Igorjeche Sant वर्ग:Romi panam
Zonnzonnit Varem (Zaiancho Pormoll) - Mando
“Let’s keep the Goan tradition and culture alive, worldwide”
Zonnzonnit Varem (Zaiancho Pormoll)
A brik wind is blowing
Type: Varia
Source: J.A.A. Fernandes, vulgo: André Xett (1884-1980).
Lyrics and Music: Probably by J.A.A. Fernandes
Musical form:
Literary form: Praise Song
Translated by Alfred Noronha, Panaji, Goa
Zonnzonnit varem marta voir voir dongrar,
A brik wind is blowing up there in the hills,
Goenche xharachea kusvear.
In the bosom of our land Goa.
Suknim savzam gainam cortat,
The birds are singing beautiful songs in chorus,
Sankoalcho put bhokt mhonn murgott'tat.
They are filled with happiness for a son of Sancoale[121].
Sankoal, Sankoal tuka sogott mandta,
Sancoale, Sancoale, everyone is full of your praise,
Tujem nanv akea sonvsarar gazta.
Your name is resounding all over the world.
Amcho sobit Konvent tujea gopant assa,
Sogli burgim tujea tahatan kholltat.
All your children are frolicking on the palm of your hand.
Amcho Konvent eka sobit zagear asa,
Our Convent is situated in a beautiful area,
Dongram zhaddanim taka veddo ghatla,
It is surrounded by hills and trees,
Dor'ea sobit aplem varem dita,
Sorgimchem sikh aundetta.
Longing for graces from heaven.
"Sagrada Familia" konventachem nanv,
"Holy Family" is the name of the Convent,
Dhuvo ietat sandun poxile ganv,
Leaving the far off land your daughters are coming home.
Deva laguim amim magtanv,
We are praying to God,
Thancher sogleancher ghalcheak bensanv.
Amchea Konventachem ek iskol asa,
There is a school run by the Convent,
Deddxem-em bhurgim khuxem jietat,
A hundred and fifty children are happily studying there,
Padr Vazacher tim pattieun xiktat.
They are studying there trusting in Pe. Vaz,
''The mando is a dance song from Goa in Konkani. Although it is popular among all the social stratas of the Konkani-speaking peoples and many of the composers have remained anonymous, it should not be classified as a folk song. It is an art song composed for particular occasions. There have been many attempts to explain the origin of the word mando. One of them refers to the mand which was traditionally an open space of about 100 sq.m. where religious ceremonies were held and folk dances were performed. The text form of the mando is based on that of the traditional Konkani song ovi, which was usually sung at weddings''
''Most of the the traditional mandos, which gained the term “classical”, were composed in the 19th century. The polka and the valsavina (Vienna Waltz) with its three-four rhythm seem to have found their way to Goa. The mando was originally composed and danced by the Brahmin aristocracy of Goa, mainly of Salcete, whose spacious mansions had a big hall for festive occasions. A memorable moment in the history of the family was the bridal mando. The mando reflects the tranquil and leisurely character of this aristocracy. The Goan woman in the mando reflects the ideals and virtues then ascribed to her, namely self-sacrifice, piety and motherhood.''
Polleiat
Goemche Mandde
Sondorbh
वर्ग:Konknni वर्ग:Mandde वर्ग:Romi panam
मायकल फॅरेडे
मायकल फॅरेडे हाचो जल्म 22 सप्टेंबर 1791 ह्या दिसा इंग्लंडांत न्यूइंग्टन सरे प्रांतांत जालो. भौतीक आनी रसायन शास्त्रांतलें ताचें ज्ञान अणभवांतल्यान आयिल्लें थरलें.
वावर
इलेक्ट्रॉ मॅग्नेटिझमांतल्यान ताचे प्रयोग खूब जाणांक उपेगाचे थारले. हॅम्प्रे डेव्हिडाचो तो मजतनीस आशिल्लो. फॅरेडेज लॉ ओफ इंडक्शनाक लागून चुंबकीय आकर्शण मळाचेर बरोच बदल घडून आयलो. सरयेच्या वाटकुळ्या वर्तुळांत लोहचुंबक फिरयलें जाल्यार तातूंत विद्युतप्रवाहाची निर्मिती जाता. चड प्रवाह आसत तर हीच फिरोवपाची क्रिया बेगीन करची, ह्या तत्वाचेर ताणें डायनामो सोदून काडलो. तो विद्युतगुणधर्माच्या मुळाव्या तत्वाचेर आदारला. विद्युत ल्हारांचे प्रकाशाचे ताचे सिध्दांत म्हत्वाचे मानतात. ताचे एक्सपेरिमेंटल रिसर्चीस इन कॅमिस्ट्री ऍन्ड फिजिक्स हें पुस्तक खूब गाजलें. तशेंच ताणें इलेक्ट्रीक मोटार तयार केली. ट्रान्सफॉर्मर करपांत ताणें येस मेळयलें. चुंबकाचो बळरेशाय ताणेंच सोदून काडलो.
मरण
सरसामान्य मनशाक विज्ञानचें ज्ञान जावचें, ही ताची आंतरीक तळमळ आशिल्ली. ताका लागून ताचीं व्याख्यांनां सरळ आनी समजुपा सारकीं जातालीं. तीं आयकुपाक हजारांनी लोक येताले. इंग्लंडांत विज्ञान ताणेंच लोकप्रिय केल्लें. ह्या म्हान मनशाक 25 ऑगस्ट 1867 ह्या दिसा हॅम्पटन कोर्ट वाठारांत मरण आयलें.
संदर्भ
वर्ग:देवनागरी पानां
हरगोविंद खुराणा
डॉ. हरगोविंद खुराणा हाचो जल्म 2 जानेवरी 1922 दिसा पंजाबांतल्या रायपूरांत(पाकिस्तान) जालो. पंजाब विद्यापीठाची एम.एस.सी ची पदवी मेळयली. ताका शिश्यवृती मेळिल्ल्यान मँचेस्टर विद्यापीठांत तो फुडलें शिक्षणघेवपा खातीर गेलो. लिव्हरपूलाक प्राध्यापक ए. टॉबर्टसनाच्या मार्गदर्शना खाला ताणें पी.एच डी ची पदवी मेळयली. 1948 वर्सा डॉक्टरेट मेळयली तरी ताका आवडिची नोकरी मेळ्ळी ना म्हूण तो त्याच वर्सा भारतांत परतलो. निमाणेंतो हांगाय निराश जावन परत इंग्लंडाक गेलो आनी आनी पुडल्या संशोधनकार्याक सुरवात केली. नोबेल लॉरेट, ऍलेकझांडर टॉड हे कॅब्रिज विद्यापीठांतले तांचे सांगाती तांकां मजत आनी मार्गदर्शन करताले. थंयच्यान 1952 वर्सा तो कॅनडाक गेलो. 1960 मेरेन ऑरगॅनीक केमिस्री ग्रुप ऑर्गनायझेशन कॉमनवेल्थ रिसर्च संस्थेंत काम करीत रावलो. त्याच काळांत ताणें स्वित्झरलॅंडांतल्या लोकसभा वांगड्याची चली बायल म्हूण स्विकारली आनी लग्न जालो. 1960त तो अमेरिकेक गेलो आनी अमेरिकेचें नागरिकत्व घेतलें. 1970त मेस्यच्युसेट इन्सिटिट्यूट ऑफ टॅक्नोलॉजी हे संस्थेंत आल्फ्रेड पी. सोलेन हांच्या मार्गदर्शना खाला प्राध्यापक म्हून नोकरी केली. ताणें 300 प्रबंध बरयल्यात.
इनामां
1958 वर्सा ताका रसायनीक संस्थे कडल्यान मार्च अवॉर्ड दिलो. 1962 वर्सा हरिमन प्रायझू ताकाच मेळ्ळें. भारतसरकारान पद्मभूषण दिवन सम्मान केलो. पंजाब युनिव्हर्सिटीन चंढीगढाक डीएससी ही पदवी दिवन सन्मानीत केलो. संवसारीक नामना मेळिल्लो प्राणिजीवन शास्त्राचो संशोधक म्हूण हरगोंविद खुराणाक जग वळखता. डायोक्सिरिबोन्युक्लेयक ऍसिड(डीएनए) हांचे मूळ घटक सोदून जिणेतले अनुवंशिकतायेचो सोद लावन विज्ञानशास्त्राचे पावल फुडें घालपांत ताणें मजत केली. ह्या ताच्या संशोधन कार्यां खातीर रॉबर्ट डब्ल्यु होले आनी मार्शल निरेनबर्ग हांच्या बरोबर ताका नोबेल इनाम विभागून दिलें.
वर्ग:देवनागरी पानां
व्हेलेंटायन डे
व्हेलेंटायन डे हो मोग्यांचो दिस (सेंट व्हेलेंटायन डे). 14 फेब्रुवारी हो दीस पुराय संवसारभर व्हेलेंटायन डे म्हूण मनयतात. ह्या दिसा मोगी एकामेकांक 'बी माय वेलेंटायन' (म्हजेंच मोगी तूं) अशें बरयल्लें कार्ड धाडटात.
सेंट व्हेलेंटायन
जांच्या नांवांन हो दीस मनयता तो सेंट व्हेलेंटायन किरिस्तांव धर्माचो रोमनाचो राजा क्लायडियन- 2 हाणें व्हेलेंटायनाची किरिस्तांव धर्मा आडची शिकवण पळोवन ताका बंदखणींत घालो. तेन्नाच्या काळांत सैनीक भरती खातीर लग्नाचेर बंदी घाल्ली. तरी आसताना तो आपल्या मोगी चलयेवांगडा लग्न जालो. ताणें हें क्लॉडियरसाच्या हुकमाआड केल्ल्यान ताणें ताका 14 फेब्रुवारी दिसा मरणाची ख्यास्त फर्मायली.
व्हेलेंटायन जंय ख्यास्त भोगतालो ताच्या जनेला भायर व्हायलटाचीं खूब झाडां आशिल्लीं. त्या झाडांचें एक पान काडून ताचेर तुज्या व्हेलेंटायनाची याद दवर हे शब्द बरयलें आनी ते पान बंदखणीच्या ऑफिसराचे कुड्डे चलयेकडेन धाडलें. हाचें फळ म्हूण हाचें फळ म्हूण मोगाच्या श्रध्देचेर अॅस्टरियाचे कुड्डेपण दृश्टिंत बदललें आनी तिका दिसपाक लागलें. ही खबर सगळ्याक पातळ्ळी आनी तेन्नाच्यान मोगी तरनाटे चले- चलयो हो दीस 'ल्युपर्कस' ह्या नांवान मनोवंक लागले. फुडें 496त वर्सा पोप हाणें समाजाचे कुड्डे विचारसरणेक लागून त्या उत्सवाचेर बंदी हाडली.
प्रथा
अशें म्हण्टात, फ्रेब्रुवारी म्हयन्यांत वसंत ऋतूंत त्या काळांत रोमी तरनाटे आपल्या मोगी प्रेमिकांक मागणी घालताले अशी प्रथा आशिल्ली तांणी बरयल्ली मोगाची चीट 14 फेब्रुवारीक धाडटाले. हेच प्रथेक मागीर ल्हव ल्हव 'व्हेलेंटायन चीट' म्हणपाक लागले. फुडें हाचो प्रचार वाडत गेलो. उपरांत व्हेलेंटायन कार्डं धाडपाची प्रथा सगळ्यात पयलीं अशें तरेचें कार्ड ज्युनो फेब्रुआट हाणें बरयलें अशें म्हण्टात.
कांय जाणकारांच्या मताप्रमाण हे प्रथेचो आनी व्हेलेंनटायन ह्या नांवान जावन गेल्ल्या दोन संतांचो तसो कांयच संबंद ना. रोमन पुराण कथेंतली मोग्याची देवी व्हिनस हिचो चलो क्युपिडचें चित्र कार्डाचेर आसता.व्हेलेंटायनच्या कार्डाचेर आसता.
सोळाव्या शेकड्यांत स्वित्झरलंडांत सेंट फ्रान्सिस डी सेल्स ऑफ जिनेव्हा हाका अशें दिसलें, किरिस्तांव लोक बरेच मदेल्यात तांका शिस्त लावपा खातीर ताणें तेन्ना अस्तितत्वांत आशिल्ली लॉटरी पद्दत बंद केली. हे लॉटरी पद्दतीन रोमन लोक लाॅटरी तिकेटीचेर संतांची नांवां घालताले. तरनाटे चले चलयो चिटयो काडटाली आनी त्या लाॅटरिच्या ड्रॉ प्रमाण वर्सभर ताचेबरोबर संवसार करचो पडटालो.
व्हेलेंटायन डे ही प्रथा लंडन,इंग्लंड, अमेरिका,इटली ह्या देशांत खूब प्रचारांत आसा. भारतात ही प्रथा ब्रिटीश लोकांपासून आयली. आयज ही प्रथा शारांपासून गांवगिऱ्यावाठारा मेरेन पावल्या. पयलीच्या काळांत ह्या दिसा कार्डां धाडटाले. सद्याच्या काळांत कार्डा वांगडा मोगाचो संदेश आशिल्लीं पदां, स्टफ ट़यज वा उगडासाक उरपासारक्यो वस्ती एकामेकांक भेट धाडटात.
संदर्भ
वर्ग:देवनागरी पानां
व्हॉलीबॉल
thumbnail|volley ball
विलीयम जी मोरगन ह्या अमेरिकन शारिरीक शिक्षकान ह्या खेळाची कल्पना 1895त मुखार हाडली. 1811त सुरू जाल्ल्या बास्केटबडल खेलांतल्यानूच ताका व्हॉलीबॉल हो नवो खेळ सुरू करपाक प्रेरणा मेळ्ळी अशें ताणें सांगले. 1918त ह्या खेळांतल्यान दर एक पंगडाची संख्या 'स' अशी थारायली.
व्हॉलीबॉल खेळाची पयली अतरराट्रिय सर्त 1918त फिलिपिन्सच्या मानिला शारांत जाली. 'इंटरनेश्नल व्हॉलीबॉल फॅडरेशन' ची स्थापणूक 1047त जावन ते संस्थेन पयली जागतीक सर्त 1949 घडोवन हाडली. जाल्या ऑलेम्पीक खेळांत व्हॉलाबॉलाचो 1964त प्रवेश केलो. सद्या फ्रेड्रेशनाचे 175 वयर देश वांगडी आसून, ही संस्था दर वर्सा व्हॉलीबॉल सर्त आयोजीत करता. सद्या हो खेळ आशिया आनी युरोपांत चड लोकप्रिय आसा.
बॉल
ह्या खेळांत वापर जावपी बॉलाचें वयलें आवरण चामड्याचें आसता. बॉलाचो व्यास सु. 20 सेंमी. आसून वजन लागीं लागीं 270 ग्राम आसता.
खेळांगण
खेळांगणाची लांबाय 18 मीटर आसून रूंदाय 9 मीटर आसता. म्हळ्यार दर एक चवकट 9x9 मीटर असो आसता. खेळांगणाच्या मदी दोन खांब्यांक जाळी (Net) बांदतात. हे जाळयेची वयली देग दादल्याखातीर 2.43 मीटर उंच जाल्यार बायलांखातीर 2.24 मीटर उंच आसता.
खेळांगणांत स खेळगड्याखातीर स सुवाती मांडल्यात त्यो अशो- रायट बॅक, सँटर बॅक, लॅफ्ट बॅक आनी रायट फोरवर्ड, संटर फोरवर्ड, लेफ्ट फोरवर्ड. सर्व्हीस करपा वेळार दर एका खेळ गड्याक आपल्या सर्व्हीस प्रमाण वांट्याक आयिल्ल्या सुवातेर रावचें पडटा. पूण सर्व्हीस केले उपरांत बॉल हवेंत आसतना ते आपल्या सुवाती बदलूंक शकतात. पूण फाटलो खेळगडी जाळयेकडेन येवन ट मारपाक शकना. रायट बॅकाक सर्व्हीस करपाक पयली संद मेळटा. मूठ मारून केल्ली सर्व्हीस जाळयेक तेंकनासतना सर्व्हीस घेवपाक अर्दांत पावंक जाय, सर्व्हीस घेंतल्यानी बॉल बरेतरेन परतूपाक जाय. अशें तरेन दोनीय एका मेका आड शॉट मारून ला प्लेसींग करून गूण मेळोवपाखातीर झुजतात. पूण सर्व्हीस करतल्या पंगडाकूच गूण मेळटा. पूण सद्या ह्या नेमांत हदल जावन यशस्वीपणान बॉल दुसऱ्या अर्दान परतीतल्याक गूण मेळटा. सर्व्हीस करतल्या पंगडाच्यान चूक जायना वा तांच्या खेळागणांभितर जमिनीक बॉल तेकत जाल्यार विरोधी पंगडाक सर्व्हीस करपाची संद मेळटा. दर एका अर्दातल्यान खेळगड्यांक जाळयेवयल्या बॉल विरोधकाच्या अर्दान मारचेपयली फकत तिनूच खेप बॉलाक तेंकपाक मेळटा. पूण शॉट आडयता आसतना (ब्लॉक) बॉलाक तेंकल्यार तो स्पर्श हिशोबाक धरिनात तेचपरी एकूच खेळगडी सेगीत दोन खेप बॉलाक स्पर्श करपाक शकना.
पंगडाक गूण अशे रितीन मेळपाक शकता
दर एका गूणा फाटल्यान रायट बॅकाक सर्व्हीस करपाची संद मेळटा. शयड आउट जायत मेरेन सर्व्हीस करपाचो हक्क ताचोच. दर एक सायड आइटफाटल्यान विरोधी पंगडाक सर्व्हीस करपाची संद मेळटा. पूण ताचें पयलीं त्या पंगडातल्यान दर एका खेळगड्याक दक्षिणावर्त (clockwise) घुवन दुसरी सुवात घेवंची पडटा. देखीक रायट फोरवर्ड रायट बॅकाची सुवात घेता आनी रयट बॅक हो सेंटर बॅक जाता. अशें रितीन प्रत्येकाची सुवात बदलता. जो पंगड पयलीं पंदरा गूण जोडटा, तो सॅट जिखता. पूण विरोधी पंगडाचें गूण तेरा सकयल आसपाक जाय. पूण खंयचोय सॅट सतरा गूणांवयर आसपाक शकना. सॅट 16-16 गूण मेळून 'टाय' जायत जाल्यार सतरावो गूण पयलीं जोडपी पंगड, तो सॅट जिखता. सद्या एक सॅट 25 गुणांचो आसता. व्हॉलिबॉल सर्ती तीन वा पांच सॅटांच्यो आयोजीत करता.
बिच व्हॉलीबॉल
आउट डोअर व्हॉलीबॉलाचो एक प्रकार. प्रोफेशनल बिच व्हॉलीबॉलांत एका पंगडांत फक्त दोन खेळगडे आसतात. खेळांगणाचो आवाठ आनी नेम हे इंडोअर व्हॉलीबॉल खेळासारकेच. हो प्रकार कॅलिफोर्नीयात 1940त सुरू जावन, उपरांत 1960 मेरेन ताका खूब प्रसिध्दी मेळ्ळी. ह्या खेळाच्या सर्ती घडोवन हाडपाखातीर आनी तांचेर नियंत्रण दवरपाखातीर 1981त 'द अॅसोसिएशन ऑफ व्हॉलीबॉल प्रॉफेशनल्स' हे संस्थेची स्थापणूक जाल्या.
संदर्भ
वर्ग:देवनागरी पानां
Tiatrachim kantaram
Tiatrachim kantaram him kantaram Tiatrachem daiz. Kantaram tiatracho atmo. Kantarank lagun tiatr odik surbusta. Tiatrachem ek-ek kantar ek-ek xikvonn porgott kortat. Thoddim kantaram hansyallim zalear uril’lim gombhir sobhavachim astat. Tiatrak boro kantar korpi asa zalear tiatrak borich gordi poddta.
Kantarancho Orth
tiatrachim kantaram ho ek tiatracho bhag. kantar hem utor portugez bhaxentlem, tacho orth git gavop. Kantar mhollear utrancho ani songitacho mell. Kantar ho prokar don podd’ddeam mozgotim palkar sador zata. Heam kantarank mull kothanoka kodden kainch sombond asona. Tiatracho ek vixoi asta zalear kantarache veg veglle vixoi astat. Tiatrak komich komi dha kantaram aspakuch zai. Odik kitlim asunk zai tim digdorxokan tharaum yetat. Songit vazovpi ani songit gavpi he zorui palkar ani palka sokol dispi asle, torui git rochpi ani songit rochpi he bunyadiche monis.
Itihasik fattbhuim
Tiatrak kantaram gavpachi chal koxi aili? Oso vichar kelo zalear sompeponnim zap dium yeta. Hi zap sodunk amkam tiatrachea mullak vochpak khub mhotvachem.Italian bhurgo ho konknnintlo polio voilo tiatr, 17 April, 1892 vorsa palkar sador zalo. Ho poilo tiatr palkar sador korpacho Man Lucasinho Rebeiro haka pavta ‘ The Goa Purtugez Dramatic companichea asreakhala ho tiatr zolmank ailo New Alfred Theater-ant Mumbai xharant hea tiatracho proyog zalo. Ho Tiatr Italian operachoch ek lagxil’lo onnkar. Ho tiatr sador korpak zaitem setting lagtalem. Ek podd’ddo dakhovn dusro podd’ddo dakhovpaksetting manddpak vell zai aslo. ho settingacho vell bhorun kaddpak eka pod’dea fattlean ek kantar mkhel podd’ddeacher gavpak yogya zalem. Khorem mhonnllear kothanok sorollponnim dakhovpachem aslem. Machi vevosthek lagon kantar gavpak mukhel podd'ddear suru kelem. Poilim-poilim him kantaram English ani konknni bhaxecho vapor korun gayonan zatalim. Atam hi chal kuxik poddlea atam koknnim bhaxenuch kantaram palkar gaitat. Her dusream bhasancho upeog fokot gorje purtoch zata.
Prokar
Kataram hi don prokaranchim astat.
Tiatrachea kothanoka kodden sombondh axil'lim kantaram
Tiatrachea kothanoka kodden sombondh axil'lim. hea prokarant don torenchim kantaram aspavtat.
Tiatrache survek git gavop vo kantar zata, taka opening chorus oxem mhonntat. Hem kantar tiatracem kothanokacher adharit asta.Hem kantar ek sut koxem tiatrachi akh'khi kotha vinnunk adharachem zata.
Opening chorus heach kantara bhaxen anink kantaram tiatrachea kothanokank zoddun astat. Tanka Cantos vo kant oxem mhonntat. Hem kant chodd korun ek verse ani ek chorus oxem bosoil'lem asta. Chodd korun ek tiarant tin te char kant aspvtat.
Tiatrache kothanoka kodden sombondh naxil'lim kantaram
Hea prokarant sov toremchi kantaram aspavtat. 2.1 Solo 2.2 Duet 2.3 Duvo 2.4 Trio 2.5 qquartet 2.6 choral kantar hea prokara bhair ani veglle torechi kantaram asum yetat.
Solo hem utor purtugez bhaxentlem. Tacho orth eklo. Hea kantarachi vixextai mhollear hem kantar eklo va eklem gaita.Hem kantar gavpi magir dadlo,bail tornatto,bhurgo va bhurgem asum yeta. Hea kantarak chodd korun cloun koxem pachartat. Oxea torechea kantaracho vixoy virodhi vo gombhir astat. Ho solo machiyer cholta astana bhitor ravun dusrea konnai gavpean taka-tika sangat div yeta. Ho bhitar sakun gaita to veg vellea suran gaita. Chodd korun palkar axil'lo gavpi poilea suran gaita zalear bhitor axil'lo gavpi dusrea suran va khoimcheai dusrea suran gaita. He sangat divpi gayok ek va don vollin va chorus cholta tednam zav yeta.ho solo cholta astana kantaram sombondhi veg vegllim cholchitram projector-achea adharan dakhovn yetat. Toxench palkar vegvegllea vostumche prodorxon korun ek vo odhik veaykticho vapor korum yeta.
Duet hem utor purtugez bhaxentlem. Hacho orth dogam zannam. Him dogam zannam mhonntana eklo dadlo ani dusri bail asunkach zai. Hem kantar choltanam dogam modem bhasabas aspak nebel gorjechem. Vers gaitana sonvad ani chorus gaitana odhik sur asop ot'teant gorjechem. Toxench thoddeo volli sonvad rupan ani thoddeo volli odhik suran gavop keleo zalear heai prokarak duet mhonnum yeta. Tiatr palkar sador kortana don duet-am aspakuch zai.
Duo hem utor purtugez bhaxentlem. Tacho orth dog zann va dog zannam. Dog zann mhonnta tednam dog dadle va dog bailo duo gavpachi pod'dhot dueta sarki samballchi poddta. Na zalear to duo zavpak pavnam. Tiatr palkar sador korta tednam komich komi ek duo aspak nibel gorjechem.
Quartet hem utor purtugez bhaxentlean upzolam. Tacho orth char zannam. He char zann magir sogle dadle va soglleo bailo asum yetat, vo donaichi misollni asunk xokta. Kantarachem svorup duet,duo ani trio bhaxen sonvad va bhasabhasachem aspak nibel goroz. Quartet gavpachi pod'dtot duet,duo ani thio sarkich samballchi poddta na zalear to Quartett zavpak pavonam.
choral hem utor English utrantlean upzolam. Tacho orth pongodd. Hem kantar pongodd koso sangati gaitat. Hem kantar novem pod'dotichem. Adhunik torenchea songitacho tacho aspav zata. Oslem torechem kantar palkar novem rupanchem songit gheun yeta. Oslem torechem kantar tiatrachi ruch odhik vaddoita. Tiatr palkar sador kortana komich komi ek tori choral kantar aspakuch zai.
Sondorbh
वर्ग:Tiatr वर्ग:Romi panam
Shristhal
Mohotvache Xalla ani Imarati
Canacona Health Centre ho hea ganvche laginche bolaiki kendr,he bolaiki kendr hea ganva kodchean 2 km pois asa. ganvche police thane ganva lagchean 1.5 km pois asa. Block headquarters ganva lagchean 2 km pois asa ani District headquarters 40 km pois asa. Ganvche post office Bhatpal vaddeant asa. Hea ganvche Kela maidhan Vadamole vaddeant asa. Hea ganvant don motor cycle stand asat, ek Vadamole ani dusrem Bhatpal asa. Hea ganvcho lok Chauder bhazarak voita, hanga ganvche laginche bus stand asa. Hem bus stand 4 km pois asa. Hem bus stand Bharatantlea borea bus standam moddlem ek. Hachi ugtanvnim 2004 vorsak zalli. Hea ganvant zaite viktem ghevpache posre asat tem he: M/S Vasant Pai Khot, M/S Pralhad S. Pai,M/S Uday N. Dessai Bhatpal hanga; M/S Vassudev F., M/S Deshuk Khalwadem hanga; M/S Ramkrishna Shenvi, M/S Dinesh A. Kamat Vadamole hanga; M/S Manohar S. Prabhu, M/S Gopal Krishna, M/S Mhalshi, M/S Deepak Gayak Shristhal hanga; M/S Puno Gaonkar, M/S Prakash J. Gaonkar, M/S Sukdo D. Velip Gulem hanga. Hea ganvant ekuch Sarkari Maha Vidhyalay asa. Hanga don Sarkari Pratamik Vidhyalay asat, ek Shristhal vaddeant asa ani dusrem Bhatpal vaddeant asa. Vodamole vaddeant ek showroom asa, tache nanv G.M service zone. Ganvchea panchayat hollant hindu lokanchi lagna zatat.
Devull: Shri Mallikarjun hem ithihasik devull Mallikarjun hea devak bhetoillem Shristhal gavant asa.Mallikarjun ho Shiv devacho avatar zaun asa. Hem devull 16vea xekdeachea modhem bandlolem asa oxem Kshatriya samaj hanchea purvozani devllant eka khambear boroun dovorlolea pormonnem mandtat.
Igorz: goincho saib sant.Francis Xavier haka bhettoili igorz Shristhal gavchea Bhatpal hea vaddeant asa. Dor vorsak dezembrache 3rer hea igorjent saibachem fest somorobtat. Ziate bhokt hangasor sibachea hadancho umo gheunk ietat.
Kopel:Sant Sabostiao haka bhetoilem kopel Shristhal ganvchea Zamblimoll hea vaddeant asa. Adim thoinsor ek khuris bandlolo, uprant 1989 vorsak thoinchea lokanim tem kopel bandlem. Hem kopel 2009 vorsak portun novem kelem. Zamblimol Lhan Kristi Somuday May mhoynneachea dusrea Sonvara disa bhagevont Sao. Bostao-chi porob somrombhta. Tossench tea vattarantlo lok Jezuchem Bhagevont Terezachi porob Janerachea dusrea aytara disa somrombhta.
JIVIT ANIK POROMPORA
UDOYG: Xetant kam korun xetantle pik zatali tacher ho lok jieta. Thoddo-thoddo lok disvoddeachea kamak voita. Anikui vavradi vo dhonddekar zaum, render, thovoi, rakhnne anik poder koso lok vaur korta. Thoddo lok May-chea mhoinneant kaju punzaita. Thoddeo ostoreo papad anik lonsem korpacho vaur korunk laglo. Tea ganvant thoddea promanan lhan-lhan karkanne asat zoxe: M/S Canacona Natural Products, M/S Future Tech, M/S Plastchem Industries, M/S Samarat Industries, M/S Aqua Industries, M/S Mukhund Industries, M/S Azurite Calf Nutrition PVT.LTD, M/S K.E.Enterprises, M/S Ashoka Power line, M/S Consolidated Polymers , M/S Polyfilm Industries, M/S Domestic Food, M/S SapanaDessai/Reliance Tower And Other M/S Chowgule Showroom.,
JEVONN ANIK NHESSON: Kunbi lokachi hea ganvant chodd sonkia asa. Kunbi osotreo kappad nhestat, Konknni bhaxentlean taka denthli mhunttat. Kunbi bhailo blouse ghalinant pun kappdacho lambta tho tir golleantlean haddun ek ghant martat. Zorui xetatnt vaur kopacho hea lokacho mhuki dhonddo torui thoddeacho vaur tombu bhandpacho asa. Khrit toren porbechea disanim devla lagim ti tombu bandtat. Kunbi loka lagim tanchech devul asta.
LOKACHE AVDDICHE NACH Kunbeachi kantaram ani nach Portuguese sorkar Goyeant ieunche adle. He nach anik kantaram sonskrutik asli dhormik nhoim. Chodd fanki nach zaun asa ‘Dhalo’, ostoreo ho nach chondrimache ratik nachtat. Dhorti matak anik Sylvan devik mhan diunk ho nach eka satolleak, porbe somoiar ratchea velar nachtat ho kunbi lok sotmantat heo devi tanche ghor-dhar rakhtat Bhavis-chovis (12-24) ostoreo adim fuddench tharailolea zagear zaka ‘mandd’ mhonttat thoim ek ekttaim zatat. 12 zannacheo 2 volli korun eka-mekak fuddo korun ti ubim ravta, advasi loka bhaxen eka-mekachea fattlean hat ghalun sangatan gaitat anik nachtat. Fuddem-fattim sorun aplea jivitache anik sonkrutik git ti gaitat. Dhormik anik somazik vixoyacher hi kantaram gaitat He toren nach anik gavop dor ratik ek satollem chalu urta. Anik nimannea disa jinnsavar torechi nhesson korun dis sartat.
Dor disacheo riti: Dor disachi puja Mallikarjun mondirant Brahmin xastri nemlolea disani kortat anik urlolea somoyar kunbi, mhongge velip ani zalmi xastri hi puja kortat.
Jatra: Hea ganvan dor vorsa zatra zata ti vichitr toren hanga manoytat, je Goychea dusrea ganvani disona. Jatra zaunche adim poylim tin dis natka machier dakoytat. Hi natka polleunk zaito lok hazir zata. Porbechea disa sokallchea velar murti gheun 2-3 horarchi vatt cholun Kindlebag hea veler vetat. Thoi zaito lok udok nhanvpachi povitr rit samballlta.
VEERAMEL: Hi porob don vorsanim ek pavtt Shigmo porbe somoyear somrombhtat. He porob modianim ratik suru zata, he porbek tanche modle thodde tornatteank vinchtat tanka Gade mhunnttat, he eka ghorant thaun dusrea ghorant torvar gheun vetat tanchea pattlean lok aple hatanim gumott anik dusrim vazovpache vostu gheun veta.
AVARA PURUSH: Heo daktteo murteo tankam Avatar Purush mhunntat jeo lagxilea ganvant dovortat. Asali, Khalwadem ani Bhatpal tanchi puja kortat. Pun vorsak ek pavtt dobajean ratchea velar pursanv kadtat. Tea bhair heo Hindu somudai anik zaiteo somrombnneo kortat dekik Rathasaptami ani Shigmo.
AVDICHE ZAGE:
Cottogao ranvoti zonnavarache thikann: Cottigao wildlife sanctuary Goyeant ek vhodd anik dusre suvater urta.Ganvant thaun sumar 1.5 kilo met rte pois urta. Dhatt zaddam asun ranantli zonovoram polleunk mellonant. Tachi survat 1969 vorsa keli. He zonavoran polleunk high towers asat. Soimbachea xant-xitokl vatavoronak lagun hanga ietoleache mon xant zata, anik tuje proxna anik uskea mekllem dovorta.
वर्ग:Konknni वर्ग:Goemchim Xharam, Ganv ani Zage वर्ग:Romi panam
आर्सेनल फुटबॉल क्लब
आर्सेनल फुटबॉल क्लब, एक फामाद इंग्लीश फुटबॉल क्लब आसा, जो इंग्लंडातल्या लंडन शारान आशिल्ले आसा। अमीरात स्टेडियम हें हांचे थळावें मैदान, ते सद्याक प्रिमीयर लीग खेळटात।
भायले दुवे
वर्ग:देवनागरी पानां वर्ग:इंग्लंड च्या फुटबॉल क्लब वर्ग:फुटबॉल क्लब/Football Club
लावरा डिसोझा
लावरा डिसोझा गोंयांत पुर्तुगेजांची राजवट साडे चारशीं वर्सां चल्ली.ताका लागून पाश्चात्य लोकांचे घराबे हांगा आशिल्ले.खूब पुर्तुगेज घराब्यांचे गोंयच्या घराब्यां कडेन लागींचे स्नेह संबंद आशिल्ले.हांगाच्या समाजांत तांचें मिसळप जातालें.म्हणून सभावीकपणान तांच्या धवडया वर्तनाचें अनुकरण कांय कॅथलीक कुटुंबानी केल्लें.समाजांत वावुरपाची पध्दतच अश्या कुटुंबांनी बदलिल्लो.आचार,विचार,वाचन,भेसवण आनी भास हाची खेरीय पुर्तुगेज वळणाची छाप गोंयांत त्या वेळार दिसताली..कांय प्रमाणांत अजून लेगीत पुर्तुगेजांचो प्रभाव कांय घराब्यांनी अणभवपाक मेळटा.
अश्याच एका घराब्यांत लावरा डिसौझाचो 8सप्टेंबर 1923 वर्सा पर्रा बार्देस हांगा जल्म जालो.लावरान पुर्तुगेज संस्कृतीचें बरें तें घेतलेंच पूण काळजांतल्यान त्यो पुरायपणान गोंयाकार आसल्यो.मुळचीच तीव्र बुध्दीमत्ता लाबिल्ली ही अस्तुरी.गोंयचे मुक्ती खातीर जे जे प्रवाह मुंबयत निर्माण जाल्ले ते पुरायपणान समजून घेतले उपरांत त्यो गोंय प्रदेश कॉंग्रेसची क्रियाशील वांगडा जाल्यो.ताणीं आपलो वैजकी वेवसाय कुशीक दवरुन त्यो राजकी आनी संस्कृतीक क्षेत्रांत सक्रीय वांटेकार जाल्यो.1952 तल्यान त्यो मुंबय प्रदेश कॉंग्रेस कमिटीच्यो वांगडी आसल्यो.कॉग्रेसीची विचारप्रणाली,ध्येय-धोरणांचो अभ्यास करतां करतां त्यो महाराष्ट्रांत सगळ्यांक गोंय मुक्ती चळवळीची गरज पटोवन दिताली.
कॉंगेसाची एक क्रियाशील वांगडी ह्या नात्यान ,,कर्तव्यबुद्दीन त्यो मनापसून काम करताल्यो आनी ताचो परिणाम म्हणून जावंये लावरा डिसौझा 1952 त नॅशनल कॉंग्रेस गोंय च्यो अध्यक्ष जाल्यो.ह्या पक्षाची कार्यकारी कमिटीची बसका जावन गोंय मुक्ती खातीर खास कार्यावळींची आंखणी करपाक सुरवात जाली.गोंयांतले आनी गोंया भायर रावपी गोंयकारां मदीं चडांत चड भावनीक जागृताय निर्माण करपाचे चडांत चड यत्न सुरु जाले.गोंय पुर्तुगेजांचे गुलामगिरींतल्यान मेकळें जावचें अशी पुराय भारत देशाची इत्सा आसली..तिका सारें माती घालपाचें काम सुरु जाल्लें.
मुंबय रावपी गोंयकारांची एक संघटना तयार करुन ताचे पन्नास हजार वांगडी जमयले आनी गोंय मुक्त जावचे पासत स्वातंत्र्य चळवळीक उभारी येवन जनमानसांत गोंय मुक्तातये विशीं चळवळीचें बीं घालचे खातीर लावरान मुंबय शारांत एक प्रचंड मोर्चाचें आयोजन केलें.तशेंच सत्याग्रहींक आनी कार्यकत्याक प्रशिक्षण दिवपा खातीर गांधीजींच्या तत्वज्ञानाचेर आदारिल्लो असो एक गोंयकारांचो आश्रम गोंय-भारत हुद्दीचेर स्थापन केलो.लावराक खबर आशिल्लें.माजाळेचे हद्दीर कडक पुलीस बंदोबस्त आसा.जर धरलीं तर तर बंदखण चुकपाची ना.तरी 1958 वर्सा माजाळेची
वर्ग:देवनागरी पानां
सचीन तेंडुलकर
thumbnail|सचीन तेंडुलकर
सचिन रमेश तेंडुलकर (एप्रिल २४, १९७३:मुंबई) क्रिकेटीच्या संवसारांत डॉन ब्रॅडमन हाच्या उपरांत दुसरी सुवात सचीन तेंडुलकर हाची आसा. इ.स. २००२मदीं, कारकिर्दीच्या बाराव्या वर्सा, विस्डेनने डॉन ब्रॅडमन हांच्या उपरांत सार्वकालिक दुसरो सर्वोत्तम कसोटी फलंदाज म्हणून तर एका दिसाच्या आंतरराष्ट्रीय सामन्यां मदीं व्हिवरिचर्ड्स हाच्या उपरांत दुसरो सार्वकालिक सर्वोत्तम फलंदाज म्हणून सचिन तेंडुलकरची निवड केली. 2011 जेन्ना भारत वर्ल्ड कप जिकलो तेन्ना, ह्या मॅचींत सचिनाचो आसपाव आशिल्लो. २००३ वर्सा वर्ल्ड कप हातूंत तो सगळ्यांत बरो खेळगडी म्हूण ताका मान फावो जालो. आंतरराष्ट्रीय खेळांत तो सगळ्यांत चड शतक मारपी खेळगडो. २० नोव्हेंबर २००९ वर्सा कारकिर्दीतीले ३०,००० आंतरराष्ट्रीय धाव ताणें काडले.
जिवीत
कांय वर्सां पयलीं इश्टांनी एकामेकाची वळख करून दिल्या उपरांत 1995 वर्सा सचिनाचें लग्न आनंद मेहता ह्या गुजराती उद्योगपतीच्या नांव अंजली(वेवसायान बालरोगतज्ज्ञ) चलयेकडेन जालें. तांकां सारा (जन्म: ऑक्टोबर१९९७) आनी अर्जुन (जन्म: २३ सप्टेंबर २०००) अशीं दोन भुरगीं जल्मलीं. कितलेच फावट सचीन आपली फरारी 360 मॉडेना मुंबय शारांत घेवन भोंवतना दिश्टी पडला. ही फरारी ताका फियाट कंपनीन मायकल शुमाकराच्या हातांतल्यान भेट म्हूण दिल्ली. 200 गरज भुरग्यांक पयश्यांचो आनी हेर तरेन आदार दिवन मजत करता.
सुरवात
सचीन तेंडुलकाराचो जल्म मुंबय शारांत एका मराठी मध्यमवर्गीय कुटूंबांत जालो. सचीन देव बर्मन ह्या ताच्या आवडट्या संगीत दिग्दर्शकाच्या नांवान ताका नांव दवरलें. सचिनान शारदाश्रम विद्यामंदीर ह्या शाळेंत क्रिकेटीचो प्रशिक्षक रमाकांत आचेरकर हांच्या कडल्यान क्रिकेटीचे धडे शिकूंक सुरवात केली. शाळेंत आसतना हॅरीस शील्ड हांच्या आड खेळटाना ताचो इश्ट आनी सह-खेळपी विनोद कांबळीबरोबर 664 आक्रमक भागीदारी केली. 1988/1989 वर्सा तो आपली पयली वयली प्रथम श्रेणी सामन्या मदीं 100 नाबाद रावलो. त्या वेळार तो मुंबय संघांत गुजरात संघा आड खेळटालो. तेन्ना ताका 15 वर्सां 232 दीस आशिल्ले, आनी त्या वेळार हो विक्रम (पयलीसामन्यातशतकीखेळी) करपाचो सगळ्यांत तरणाटो खेळगडी.
खेळपाची पद्दत
सचीन तेंडुलकर चड करून उजव्या वटेन खेळटा पूण बरयतना दाव्या हातान बरयता. सदांच तो उजव्या हातान बोल मारपाचो प्रयत्न करता. भारतांत आशिल्ले पिची परस तो वेस्ट इंडीज आनी ऑस्ट्रेलिया आशिल्ले पिचीर ताका खेळपाक चड आवडटा.